Ուշագրավ է այդ գործողություններում երիտասարդների մասնակցության չափը: Այս ամենը մենք տեսնում ենք մակերեսի վրա: Մնացածը կապված է այդ պայքարի կազմակերպման հետ: XX-XXI դարերում տարբեր երկրներում հեղափոխությունների բոլոր տեսաբաններն ու իրագործողները մատնանշում են մի շատ կարեւոր փաստ. մարդիկ պետք է հասկանան, որ ի տարբերություն բոլոր այլ տեսակի պայքարների, բողոքի նմանօրինակ շարժումները միանգամայն կապված են անզեն բանակի հետ: Այդ անզեն բանակը սովորաբար ապավինում է օրենքին, որոշում է իր նպատակը` հակառակորդին դուրս բերել օրենքի դաշտից, որից հետո ճնշել նրա դիմադրությունը: